ΓΡΑΠΤΗ ΕΡΩΤΗΣΗ E-2448/01

υποβολή: Luciano Caveri (ELDR) προς την Επιτροπή

(11 Σεπτεμβρίου 2001)

Θέμα: Επικύρωση των πρωτοκόλλων της Σύμβασης των Άλπεων

Η Επιτροπή, στην απάντησή της σε προηγούμενη γραπτή ερώτηση Επιτροπή-3599/00(1), είχε διευκρινίσει τις σχέσεις μεταξύ της Ευρωπαϊκής Ένωσης και της Σύμβασης των Άλπεων, ανακοινώνοντας ουσιαστικά την διατήρηση της ανάληψης τωνποχρεώσεών της έναντι της εν λόγω Σύμβασης, πράγμα που γινόταν ακόμη σαφέστερο με την απόφαση ναπογραφεί το Πρωτόκολλο Μεταφορών. Η συζήτηση μεταξύ των διαφόρων μερών πουπέγραψαν την Σύμβαση περιστρέφεται τώρα κυρίως στο θέμα της επικύρωσης των ήδηπογεγραμμένων πρωτοκόλλων, πράγμα το οποίον αποτελεί απαραίτητη προϋπόθεση προκειμένου να συγκεκριμενοποιηθεί η ισχύς τους, και το οποίον ισχύει και για τα πρωτόκολλα πουπέγραψε η Ευρωπαϊκή Ένωση (περιφερειακός σχεδιασμός και βιώσιμη ανάπτυξη, ορεινή γεωργία, προστασία της φύσης και του τοπίου) ή αυτά που βρίσκονται στο στάδιο της μονογράφησης (μεταφορές), ενώ με την προαναφερθείσα απάντηση ανακοινώνεται ότι δεν θα μονογραφηθούν ταπόλοιπα πρωτόκολλα (ορεινά δάση, τουρισμός, προστασία του εδάφους και ενέργεια), διότι η εξυπηρέτηση των θεμάτων αυτών εξασφαλίζεται καλύτερα στο επίπεδο των κρατών μελών της περιοχής των Άλπεων και των περιφερειών τους απ' ό,τι σε κοινοτικό επίπεδο, επιτρέποντας, μεταξύ άλλων, και μία ιδιαίτερα ενδιαφέρουσα ερμηνεία της αρχής της επικουρικότητας.

Δοθέντων των ανωτέρω, σε ποιο σημείο βρίσκεται από πλευράς της Ευρωπαϊκής Ένωσης η μονογράφηση του Πρωτοκόλλου Μεταφορών·

Ποια είναι τα εμπόδια -εάνφίστανται, όπως φαίνεται ο από την απάντηση στην ερώτηση Ε-3599- για την επικύρωση των ήδηπογεγραμμένων από την Ένωση πρωτοκόλλων, επικύρωση που αποτελεί την απαραίτητη προϋπόθεση για τηνλοποίηση της κοινοτικής δέσμευσης, ειδικότερα σε τομείς που όπως η γεωργία εμπίπτουν καταφανώς στις κοινοτικές αρμοδιότητες·

(1) ΕΕ C 187 E της 3.7.2001, σελ. 19.

Απάντηση της κας Wallstrm εξ ονόματος της Επιτροπής

(12 Νοεμβρίου 2001)

Όσον αφορά τηνπογραφή του Πρωτοκόλλου Μεταφορών σχετικά με την εκτέλεση της Σύμβασης των Άλπεων, η Επιτροπή ενέκρινε στις 16 Ιανουαρίου 2001, σύμφωνα με τις διατάξεις του άρθρου 300 (πρώην άρθρο 228) δεύτερη παράγραφος της Συνθήκης ΕΚ, μια πρόταση για απόφαση του Συμβουλίου(1) σχετικά με τηνπογραφή αυτού του πρωτοκόλλου. Η εν λόγω πρόταση εξετάζεται αυτή τη στιγμή από την ομάδα εργασίας του Συμβουλίου για τις χερσαίες μεταφορές.

Εντούτοις, πρέπει να καταστεί σαφές ότι το γεγονός ότι η Επιτροπή δίνει προτεραιότητα στην επικύρωση του Πρωτοκόλλου Μεταφορών δεν πρέπει να θεωρηθεί ως έλλειψη ενδιαφέροντος για την προώθηση της βιώσιμης ανάπτυξης στην περιοχή των Άλπεων. Πράγματι, η Επιτροπή τονίζει το ενδιαφέρον της για τις ορεινές περιοχές. Αυτό το ενδιαφέρον αποδεικνύεται από το γεγονός ότι η Επιτροπή, στη δεύτερη έκθεσή της για τη συνοχή(2), αναγνώρισε ότι οι ορεινές περιοχές βρίσκονται ήδη σε μειονεκτική θέση και ως τέτοιες έχουν

συμπεριληφθεί ως μία από τις δέκα προτεραιότητες της πολιτικής της Κοινότητας για τη συνοχή. Οι άλλες κοινοτικές πολιτικές, συμπεριλαμβανομένης της πολιτικής για το περιβάλλον ή της πολιτικής για την αγροτική ανάπτυξη συμβάλλουν επίσης στη βιώσιμη ανάπτυξη των ορεινών περιοχών στις οποίες συμπεριλαμβάνεται η περιοχή των Άλπεων, καθώς και στη συντήρηση των ορεινών οικοσυστημάτων και της βιοποικιλότητας.

Επιπλέον, προκειμένου να αξιολογηθεί καλύτερα η κατάσταση των ορεινών περιοχών, η Επιτροπή είναι έτοιμη να δρομολογήσει μια μελέτη προκειμένου να οριοθετήσει, με ακριβή τρόπο, τις ορεινές περιοχές εντός της Κοινότητας και προκειμένου να συλλέξει στατιστικά δεδομένα. Αυτό θα επιτρέψει στην Επιτροπή να διαγνώσει, με αντικειμενικό τρόπο, την πραγματική κατάσταση. Τα πρώτα αποτελέσματα της εν λόγω μελέτης αναμένονται κατά το δεύτερο εξάμηνο του 2002.

(1) COM(2001)18 τελικό.

(2) COM(2001)24 τελικό.